Foto: KCNA Shimoliy Koreya yetakchisi Kim Chen Inning Vetnamga rasmiy tashrifi AQSh prezidenti Donald Tramp bilan uchrashuvidan keyinoq boshlanadi. Bu haqda Koreya markaziy telegraf agentligi ma’lum qildi. Shu tariqa, Kimning Vetnamga tashrifi 1 mart kuni boshlanib, 2 martda yakunlanadi. Tramp va Kim Chen Inning Xanoydagi uchrashuvi 27 fevralda boshlanib, 2 kun davom etadi. Muzokaralardan asosiy maqsad Koreya yarimorolini yadroviysizlash hisoblanadi.